หุ้นไทยภาคเช้าปิดบวก 1.38 จุด
เช้าวันนี้ดัชนีหุ้นไทยปิดที่ระดับ 1,174.47 จุด เพิ่มขึ้น 1.38 จุด หรือ 0.12% มีมูลค่าการซื้อขาย 9,731.28 ล้านบาท
20 มิ.ย. 2555

เช้าวันนี้ดัชนีหุ้นไทยปิดที่ระดับ 1,174.47 จุด เพิ่มขึ้น 1.38 จุด หรือ 0.12% มีมูลค่าการซื้อขาย 9,731.28 ล้านบาท
ดัชนีหุ้นไทยเช้าวันที่ 20 มิ.ย. แกว่งตัวในกรอบแคบ เพราะขาดปัจจัยบวกใหม่ๆเข้ามากระตุ้น ขณะที่ผลการประชุมผู้นำประเทศกลุ่ม G20 ยังไม่มีมาตรการแก้ไขปัญหาหนี้ยุโรปที่ชัดเจน นอกจากนี้นักลงทุนยังชะลอการซื้อขายเพื่อรอดูผลประชุมของธนาคารกลางสหรัฐ(เฟด)ในคืนหนี้และพรุ่งนี้ว่าจะมีมาตรการกระตุ้นเศรษฐกิจหรือไม่ โดยดัชนีหุ้นไทยเช้าวันนี้ปิดที่ระดับ 1,174.47 จุด เพิ่มขึ้น 1.38 จุด หรือ 0.12% มูลค่าการซื้อขาย 9,731.28 ล้านบาท
5 อันดับหุ้นที่มีมูลค่าการซื้อขายสูงสุด
1. CPF ปิดที่ 39.25 บาท เพิ่มขึ้น 0.25 บาท หรือ 0.64% มูลค่าการซื้อขาย 609.46 ล้านบาท2. PTT ปิดที่ 333 บาท ลดลง 2 บาท หรือ 0.60% มูลค่าการซื้อขาย 562.67 ล้านบาท3. ADVANC ปิดที่ 176.50 บาท ราคาไม่เปลี่ยนแปลง มูลค่าการซื้อขาย 473.81 ล้านบาท4. SCB ปิดที่ 145.50 บาท เพิ่มขึ้น 1.50 บาท หรือ 1.04% มูลค่าการซื้อขาย 368.89 ล้านบาท5. PTTGC ปิดที่ 58.25 บาท ลดลง 0.25 บาท 0.43% มูลค่าการซื้อขาย 293.54 ล้านบาท 
นายถนอมศักด์ สหรัตน์ชัย ผู้บังคับบัญชาสายงายวิจัยหลักทรัพย์ บล.โนมูระ พัฒนสิน กล่าวถึงภาวะตลาดหุ้นว่าดัชนีแกว่งตัวในกรอบจำกัด โดยหุ้นขนาดกลางและขนาดเล็กจะเป็นตัวนำตลาดมากกว่า โดยมองแนวรับที่ระดับ 1,143 จุด และแนวต้านกรอบใหญ่ไว้ที่ระดับ 1,200 จุด    
ขณะเดียวกันนักลงทุนคาดหวังว่าการประชุมของธนาคารกลางสหรัฐ(เฟด)ที่จะมีขึ้นในวันที่ 20 มิ.ย. น่าจะมีการส่งสัญญาณในการออกมาตรการQE3 แต่ในมุมมองของฝ่ายวิจัยบริษัทกลับมองว่าเฟดคงยังไม่ออกมาตรการดังกล่าว ซึ่งหากไม่มีQE3 จะทำให้ตลาดผิดหวังแต่การปรับตัวลดลงคงเป็นไปในกรอบจำกัด เพราะจะจับตาการประชุมกลุ่มประเทศยุโรปถึงกรณีของสเปนภายหลังพบว่าอัตราผลตอบแทนพันธบัตรรัฐบาลปรับตัวเพิ่มขึ้นมาอยู่ที่ระดับ 7% ซึ่งทางกลุ่มประเทศเหล่านี้น่าจะมีการออกมาตรการกระตุ้นเศรษฐกิจ ปัจจัยนี้น่าจะเป็นบวกต่อตลาดหุ้น
สำหรับกรณีรัฐบาลมีแนวคิดจะจัดตั้งกองทุนพยุงหุ้นนั้น มองว่าเป็นแผนเรียกความเชื่อมั่นให้กับนักลงทุน โดยมองว่าเศรษฐกิจของไทยน่าจะรับผลกระทบจากวิกฤตยุโรปไม่มากจนจะทำให้การขยายตัวเศรษฐกิจไม่เป็นไปตามเป้า ฝ่ายวิจัยยังเชื่อว่าน่าจะโตในระดับ 5% ได้เนื่องจากปีนี้จะมีมาตรการกระตุ้นเศรษฐกิจหลังรับผลกระทบจากปัญหาน้ำท่วม